
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind eliminarea impozitului pe pensii, cu care comisia noastră a fost sesizată în fond cu adresa Biroului Permanent nr. Pl-x 559 din 28 noiembrie 2005 .
	PREŞEDINTE,

Mihai Nicolae Tănăsescu

RAPORT

asupra propunerii legislative privind eliminarea impozitului pe pensii
Cu adresa nr. Pl-x 559 din 28 noiembrie 2005, Biroul Permanent conform art.89 din Regulamentul Camerei Deputaţilor modificat şi completat prin H.C.D. nr. 34/2005, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind eliminarea impozitului pe pensii.
La întocmirea raportului s-au avut în vedere avizul negativ al Comisiei juridice, de disciplină şi imunităţi şi  avizul favorabil al Consiliului Legislativ.
Guvernul nu susţine adoptarea acestei iniţiative legislative.

Consiliul Economic şi Social a avizat negativ propunerea legislativă.

Prezentul proiect de Lege are ca obiect de reglementare eliminarea impozitului pe pensii indiferent de cuantumul pensiei.
Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 24 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost respins de Senat în şedinţa din data de 21 noiembrie 2005.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor .
In urma dezbaterii proiectului de Lege, în şedinţa din data de 14 decembrie 2005, comisia propune respingerea propunerii legislative privind eliminarea impozitului pe pensii, din următoarele considerente:
· Plafonul de neimpozitare stabilit în cazul pensiilor este superior nivelului cheltuielilor deductibile la calculul impozitului pe salarii, în contextul în care contribuţiile la sistemul de pensii nu se impozitează şi pensiile nu sunt afectate de contribuţiile la sistemul de asigurări sociale de sănătate;

· Sediul materiei în ceea ce priveşte reglementarea propusă, se află în Legea nr. 571/2003 privind Codul Fiscal, cu modificările şi completările ulterioare, care la articolul 1 alineatul (3) prevede ca „În materia fiscală, dispoziţiile prezentului cod prevalează asupra oricăror prevederi din alte acte normative, în caz de conflict între acestea aplicându-se dispoziţiile Codului fiscal.”;

· Expunerea de motive nu face nici o referire la efortul bugetar pentru aplicarea unei astfel de măsuri şi nu indică sursele de acoperire a cheltuielilor;

· În prezent, numai un număr mic de pensionari înregistrează venituri din pensii care depăşesc plafonul de 9 milioane ROL;

· Influenţa negativă asupra veniturilor, rezultată din aplicarea acestei iniţiative este pentru anul 2006 de cca. 281 miliarde ROL.

	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari:

Ene Giorgiana


Roşu Gica

